Jesús Vázquez Martínez

**Jesús Vázquez Martínez**, nado en Ferrol o 9 de setembro de 1965, é un modelo e presentador de televisión galego.

## Traxectoria 
Naceu en Ferrol, neto do futbolista internacional Juan Vázquez Tenreiro, xogador do Racing de Ferrol, Deportivo da Coruña, Atlético de Madrid e Celta de Vigo. 

Profesional popular e recoñecido no ámbito nacional, o seu rostro comezou a ser familiar á raíz de ser o condutor nos 90 de espazos televisivos como *La quinta marcha* ou *Hablando se entiende la basca*, os dous en Telecinco. En 1993 probou sorte sen demasiado éxito no mundo da música, chegando a gravar un único disco que levou por título *A dos milímetros escasos de tu boca* e co que, a pesar de todo, logrou un disco de ouro.

Tras unha longa temporada afastado da televisión estatal coincidindo co caso Arny, do que foi absolto, (e durante a cal conduciu os programas *A propósito* e *Gente con chispa* en Canal Sur e *Esta es mi gente* en Telemadrid) volveu a Telecinco en 2001 como presentador do concurso *Popstars*. Desde entón, a súa carreira segue ligada a esa canle, onde leva presentado *Hotel Glam*, os debates de *Gran Hermano*, *Nadie es perfecto*, *Vivo cantando*, *Operación Triunfo*, *Supervivientes* ou *¡Alla tú!*.

Tamén realizou algúns traballos como actor: a película *Aquí, el que no corre... vuela* (1992), de Tito Fernández, a obra teatral *La importancia de llamarse Ernesto* (1996) e colaboracións en series televisivas coma *Manos a la obra*, en Antena 3. Nos últimos tempos deixou aparcada a súa carreira interpretativa, aínda que fixo pequenas colaboracións en *Siete Vidas* e *Yo soy Bea*.

En 2005 e 2006 recibiu os Premios TP de Ouro ó mellor presentador, ao que xa estivera nomeado en 1992. Nesta mesma categoría estivo nomeado ós Premios da ATV tamén en 2005 e 2006.

En 2010 foi a primeira personaxe masculina en aparecer espido na portada da revista *Interviú*, na semana do Día do Orgullo Gai. As ganancias da reportaxe fotográficas serán destinadas á ONG ACNUR para construír unha escola en Kenya.

## Televisión 
* *La quinta marcha* (1990-1991) en Telecinco.
* *Hablando se entiende la basca* (1991-1993) en Telecinco.
* *Desde Palma, queridos padres* (1992) en Telecinco.
* *La ruleta de la fortuna* (1993-1994) en Telecinco.
* *Manos a la obra* (1998) en Antena 3.
* *A propósito* (1998) en Canal Sur.
* *Gente con chispa* (1999-2000) en Canal Sur, Telemadrid e Canal 9.
* *La central* (2000) en Antena 3.
* *¿De qué hablan las mujeres?* (2000) en Antena 3.
* *Ésta es mi gente* (2001-2002) en Telemadrid.
* *Popstars* (2002) en Telecinco.
* *Gran Hermano - El Debate* (2002-2003) en Telecinco.
* *Nadie es perfecto* (2003) en Telecinco.
* *Hotel Glamour* (2003) en Telecinco.
* *Vivo cantando* (2003) en Telecinco.
* *Gran Hermano VIP: El desafío* (2004-2005) en Telecinco.
* *¡Allá tú!* (2004-2008) en Telecinco.
* *Operación Triunfo* (2005-2009) en Telecinco.
* *Supervivientes* (2006-2010) en Telecinco.
* *Nadie es perfecto* (2007) en Telecinco.
* *Guerra de sesos* (2009) en Telecinco.
* *Mi familia contra todos* (2009) en Telecinco.
* *I love Escassi* (2010) en Telecinco.
* *La guillotina* (2010) en Telecinco.
* *¡Allá tú!* (2011) en Cuatro.
* *Pekín Express* (2011) en Cuatro.
* *Uno para ganar* (2011-2012) en Cuatro.
* *La Voz* (2012 - actualidade) en Telecinco.

## Notas